钦定古今图书集成/方舆汇编/职方典/第1239卷 > 《桃花洞》周圣楷
## 钦定古今图书集成/方舆汇编/职方典/第1239卷 > 《桃花洞》周圣楷

“吾闻天南山，多石而少土。元气潜其间，空则生堂庑。”
结构幻无穷，地志半洞府。云岚不得入，况乃窥牧竖。
其或敞神界，往往疑鬼斧。出没日月光，覆翼空山雨。
高士偶来观，人仙迭为主。久之化顽肤，滴石皆成乳。
坚坐待微明，百怪纷翔舞。何必袭桃花，安然听渔父。
出洞看溪云，山川多泥古。